JUMAL KÕNELEB
Tere! Oleme Joyga uurinud Jumala riigi olemust ja saladusi.
Oleme sellest vaimustunud.
Piibel räägib Jumala riigist teisiti kui mitmed inimesed mõtlevad.
Jeesus ütles maa peale tulles, et Jumala riik on nüüd siin.
Jumala riik tuleb kord maa peale, ning see juba valitseb meis.
Jeesus ütles, et Jumala riik on seespidi meie sees.
Me oleme Jumalariigi kodanikud.
Oleme Jumala riigi kodanikud.
Jeesus ütles jüngritele nii:
"Teile on antud mõista Taevariigi saladusi."
Selles riigis, milles me elame koos Jeesusega,
on mitmeid saladusi, mis toimivad selles riigis.
Täna räägime saladusest, mis käib tervenemise kohta.
Vägev on lugeda Jesaja raamatu 53. peatükki.
Tervenemisel on põhimõte, millest on saanud alguse
jumalik tervenemine ja Jeesuse tervendamistöö.
Mis oli selle aluseks?
See on kirjas Jesaja 53. ptk-is.
Ma loen 3. salmist alates.
Jeesuse kohta üteldakse nii: "Ta oli põlatud
ja inimeste poolt hüljatud, valude mees ja haigustega tuttav,
niisugune, kelle pealt silmad ära pööratakse:
ta oli põlatud ja me ei hoolinud temast.
Ent tõeliselt..." - Nüüd see tuleb!
Öeldakse, et Kristus oli valude mees ja haigustega tuttav.
Miks?
"Ent tõeliselt võttis ta enese peale meie haigused.."
Ta võttis enesele meie haigused.
Laiendatud tõlkes on kirjas:
"meie nõrkused, ahistuse, hädad, valu ja kannatuse.
"Ent tõeliselt võttis ta
enese peale meie haigused ja kandis meie valusid.
Meie aga pidasime teda vigaseks, Jumalast nuhelduks ja vaevatuks.
Ent teda haavati meie üleastumiste pärast,
löödi meie süütegude tõttu.
Karistus oli tema peal, et meil oleks rahu,
ja tema vermete läbi on meile tervis tulnud."
Imeline!
See on prohveteering anti ammu enne Jeesuse sündi.
Ennegi oli kuulutatud,
et Jeesus sureb ristil ja kannatab meie süütegude tõttu.
Sageli öeldakse kokkuvõtlikult, et Ta kandis meie patuvõla.
Jesaja raamatus on kirjas,
et Jeesus kandis ristile kõik meie haigused.
Ta kandis kõik meie haigused ja Tema vermete läbi oleme terved.
See on revolutsiooniline uudis,
mis muutis täielikult meie suhtumist haigustesse.
Me nägime, et Jeesus kandis need meie eest.
Need ei ole enam meie probleem.
Püüan alati teha asjad nende mõistmiseks konkreetseks.
Mul on siin vana sodi.
Võime ette kujutada, et need on meie haigused.
Erinevad tõved, raskused ning vastikud haigused.
Piibli sõnul on need kui vaenlased,
kes on tulnud hävitama, tapma ja varastama.
Jeesus on aga tulnud, et meil oleks elu ja üliküllus.
Asjad, mis hävitavad, tapavad ja varastavad,
ei tule Piibli sõnul Jumalalt, vaid need tulevad vaenlaselt.
Jumal on läbinisti hea.
Piibel räägib meie kõigi haigustest.
Võtame näiteks minu.
Mul oli astma, õietolmuallergia ning ka jube kopsuhaigus.
Ütleme, et see on mõne vaataja vähkkasvaja.
Need jõledused on nüüd siin ja me ei taha neid enda peale.
Piibli sõnul kandis Jeesus
Kolgata ristile ka meie haigused.
See pole minu väljamõeldis.
See on Piibli sõnum.
Ta kandis minu haigused.
Kas see võib olla tõsi? - Just see tõde ongi väeline.
Jumala Sõna on täiesti tõde.
Needused on murtud.
See sai võimalikuks, kui Jeesus tuli maa peale.
Iga haige, kes tuli Tema juurde, et terveneda, saigi terveks.
Jumala riik oli seal.
Jeesus ütles, et Jumala riik on nüüd siin.
Igaüks, kes sellest kinni haaras, ja uskus, et Jeesus on tulnud
ja uskus tervenemisesse, see saigi terveks.
Jeesus tegi kõik terveks.
Tõde murdis välja, et Jumala riigis pole haigusi.
Samuti tõde, et Ta tuli ja kandis need meie eest.
Vaatasin, mida sõna "kandis" tähendab algkeeles
ning leidsin vasted "tõstis, Ta tõstis, kannatas".
Ta kannatas meie pärast.
Ta kandis ära, heitis minema.
Ta kergendas ja andis andeks.
Ta võttis ära ja võttis vastu.
Jeesus võttis vastu.
"Võttis enese peale, meilt ära,
kergendas meie olukorda, heitis, kannatas, tõstis."
Ta kandis meie haigusi ja võttis enese peale meie valud.
Teda haavati meie üleastumiste tõttu.
Löödi meie süütegude tõttu.
Tema haavade kaudu on meile tervis tulnud.
"Teda piinati ja ta alistus ega avanud suud
nagu tall, keda viiakse tappa, nagu lammas, kes on vait
oma niitjate ees, nõnda ei avanud ta oma suud."
"Aga Issand arvas heaks teda alandada haigustega."
Issand arvas heaks Teda nuhelda.
Piibel ütleb, et Teda nuheldi.
Siin ei kirjutata, et Issand arvas heaks nuhelda Joyd või Jani.
Kirjutatud on, et Issand arvas heaks alandada Teda. Miks?
"Aga Issand arvas heaks teda alandada haigustega."
Kas seal mainitakse tõesti haigusi?
Siin on kirjas: "Teda alandada haigustega."
Issand arvas heaks Teda nuhelda ja lüüa haigustega.
Nii on siin kirjutatud.
See kõlab üsna pööraselt. Miks Jeesus pidi seda kannatama?
Mõtleme sageli, et see on meie pattude pärast.
Saame patud andeks, kui usume Jeesusesse.
See on tõde.
Me saame patud andeks
ja saame igavese elu, aga sellele lisandub midagi.
Lisaks sellele kandis Jeesus kõik, mis kuidagi kuulub needuse juurde.
Needuse juurde, mis tuli pattulangemise tagajärjel maale.
Selle juurde kuuluvad muu hulgas ka haigused.
Sa näed lugedes 5. Moosese 28, mis maale tulnud needusega kaasnes.
Seal on välja toodud peaaegu kõik maailma haigused
ja lisatud, et loetlemata tõved kuuluvad samuti needuse juurde.
Piibel ütleb kirjas galaatlastele 3:13:
"Ent Kristus on meid Seaduse needusest lahti ostnud,
kui ta sai needuse meie eest."
Tema sai needuseks meie eest
ja pidi kannatama kõike seda, et meie saaks olla vabad.
Mõistetamatu arm ja armastus.
1. Peetruse kirjas 2:24 on seda sama öeldud:
"Ta kandis ise meie patud oma ihus üles ristipuule,
et meie, olles surnud pattudele, elaksime õigusele;
tema vermete varal te olete saanud terveks."
Tema haavade kaudu me oleme saanud terveks.
See on nii võimas sõnum. Tõeliselt vägev!
Teame ja oleme õppinud päris algusest peale,
et Jeesus suri risti peal minu pattude eest.
Me teame ka seda, et igaüks, võib iga hetk võtta vastu andestuse.
Juba 2000 aastat tagasi suri Ta Kolgata ristil selle pärast.
Teame, et keegi ei pea ootama päästmist.
Kristlased peavad sellest rääkima,
et inimesed saaks teada, miks Jeesus suri meie eest.
Igaüks, kes sellest aru saab ning võtab selle vastu,
võib millal iganes saada patud andeks ja pääseda.
Iga inimene, kus iganes paigas ja millistes elutingimustes tahes.
Keegi ei pea ootama seda päeva.
"Äkki täna on see päev,
et Jumal teeb midagi ja otsustab mind päästa."
Teame ju selgelt, et me ei pea seda niimoodi ootama.
See on iseenesestmõistetav.
Igaüks võib millal tahes võtta vastu usu kaudu pääste.
Haiguse koha pealt oleme hakanud mõtlema,
et see on kuidagi teistmoodi asi või sellele peab teisiti lähenema.
"Miskipärast pean seda ootama või pean ootama Jumala aega
ja kui Tema on valmis või mina olen mingil moel valmis,
Ta tuleb ja midagi toimub ning alles siis Ta teeb selle ime."
Imestame, miks üks terveneb ja miks teine ei tervene?
Miks osad surevad haigustesse?
Ma olen palvetanud ja midagi ei ole sündinud.
Me üha ootame ja ootame.
Me ütleme, et usume, et ühel heal päeval tekib muutus.
Isegi kui oleme oodanud 20 aastat.
Küllap ühel päeval..
Piibel ütleb, et samamoodi, nagu Ta kandis meie patud..
Ta suri nende pattude tõttu 2000 aastat tagasi.
Ta kannatas ja suri meie eest.
See on juba tehtud!
Loeme Jesaja raamatut,
sest seal on kirjas, et Ta kannatas ihulikku surma.
ja kandis ristile meie haigused ligi 2000 aastat tagasi.
Ta on seda juba teinud!
Selle võib vastu võtta igaüks, vahet pole kus või millal.
Täpselt sama moodi, nagu pääste.
Selle sõnumi kohaselt on lunastus kaheosaline.
Sellesse kuuluvad pääste ja tervenemine.
Need on selle sama lunastuse osad. - Sellega liitub veel ka kolmas osa.
Sellest me sel korral ei räägi.
Sellesse kuuluvad pääste ja paranemine.
Kaks imelist p-tähega sõna.
Pääste ja parandamine.
Arst ravib, aga Jumal parandab.
Päsed tõeliselt vaevast ja saad päriselt vabaks.
Joy ütles äsja, et paljud ootavad ning ootavad.
Mitmed mõtlevad, et küll ta saab Taevas lõpuks terveks.
See on muidugi kindel fakt, et hiljemalt Taevas saame lahti
kõikidest oma probleemidest ja vabaneme haigustest.
Jeesus näitas maa peal olles, kuidas taevariik Temast esile tuli.
See tõelisus oli seal sel hetkel ja see on nüüd meie keskel praegu.
Jumala riik on meis ja tahab tulla esile juba praegu.
Kui me vaid usume, et Ta kandis juba meie haigused,
siis võime selle usu kaudu vastu võtta ja näha,
et ka see valdkond saab vabaks meie elus.
Piiblis on selgelt kirjas,
et tegu on kahe asjaga, mis ei ole eraldiseisvad,
vaid kuuluvad evangeeliumi ehk rõõmusõnumi juurde.
See on kirjas Matteuse evangeeliumis 9:5.
Kas ma võin selle lugeda?
Jeesus oli ühes majas ja kuna Ta oli sel ajal
juba väga kuulus, oli ka rahvast palju.
Keegi ei pääsenud Jeesuse ligi.
Üks sõpruskond, kelle hea sõber oli halvatud,
otsustasid, et nüüd peab see mees terveks saama.
Kui olete lugenud seda lugu, siis mäletate, et need mehed
ronisid maja katusele, võtsid katuse lahti
ja lasksid sõbra Jeesuse ette kanderaamiga.
Jeesus tervendas ta.
Esmalt aga ütles, et mehe patud on andestatud.
Siis Ta ütles: "Tõuse ja kõnni!"
Variserid mõistsid kohe Jeesuse hukka ja küsisid,
kellel on õigus anda patte andeks?
Nende meelest ainult Jumalal.
Jeesus oligi Jumal ja Temal ongi õigus seda teha.
Jeesus vastab neile nõnda: "Kumb on kergem, kas öelda:
"Sinu patud on andeks antud!" või öelda: "Tõuse püsti ja kõnni!"?"
Ka meil on kergem teisele öelda:
"Usu Jeesusesse, siis saad oma patud andeks!"
Aga kui see inimene on haiglas,
on võib-olla raskem ütelda: "tõuse kohe üles ja ole terve!"
See nõuab päris palju usku.
Aga Jeesus näitab siin, et need käivad käsikäes.
Need kuuluvad sama rõõmusõnumi juurde.
"Aga et te teaksite, et Inimese Pojal on meelevald.."
Inimese Pojal on see meelevald ka tänapäeval.
"patte andeks anda maa peal,” - siis ta ütles halvatule -
"tõuse püsti, võta oma kanderaam ja mine koju!"
Kõigepealt Jeesus ütles: "Sinu patud on sulle andeks antud!",
ja seejärel: "tõuse püsti, võta oma kanderaam ja mine koju!"
Pääste ja tervenemine.
Üks evangeelium ehk rõõmusõnum.
See kuulub meile kõikidele.
Teine tohutu suur tunnistus on sellel samal teemal,
et kui Uues Testamendis kasutab Jeesus sõna "pääseda",
siis leiame, et seda sõna võib Piiblist leida mitmest kohast.
Piibel ju räägib, et Jeesus tuli meid päästma.
Sõna "pääste" esineb Piiblis palju kordi.
Algne kreekakeelne sõna on "sozo".
Kas teate, mis on imeline?
Jeesus kasutab seda sõna ka tervendamise kohta.
Jeesus kasutab ühte sama sõna.
Olemas on ka teisi väljendeid,
aga Ta kasutab seda sõna "sozo" nii pääste kui tervenemise kohta.
Meie kasutame kaht erinevat sõna.
Soome keeles on kaks erinevat sõna.
Pääste ja tervenemine.
Jeesus kasutab vaid ühte sõna.
Imeline. Jeesuse jaoks need on nagu sama asi.
Sõna "sozo" tähendab nii päästet kui tervenemist.
See tähendab "vabastada, tervendada, teha terveks,
teha head või ka kaitsta."
Kaitse kuulub evangeeliumi juurde.
Varjata ja säilitada, vabastada, tervendada,
parandada, teha head, kaitsta, varjata, säilitada."
Üks ja sama sõna, mida Jeesus kasutab.
Ma loen teile nüüd mõned kirjakohad ette,
kus see sõna "sozo" esineb.
Näiteks kirjas roomlastele10:13.
"Sest igaüks, kes hüüab appi Issanda nime, päästetakse (sozo)."
Seega see isik terveneb, paraneb ja talle tehakse head.
Ta on kaitse all.
Igaüks, kes hüüab appi Issanda nime, päästetakse (sozo).
Johannese evangeeliumis 10:9: "Mina olen uks.
Kes iganes läheb sisse minu kaudu,
see pääseb (sozo) ning käib sisse ja välja ning leiab karjamaad. "
Pääseb ja terveneb.
Jaakobus 5:15:
"Ja usupalve päästab tõbise ja Issand tõstab ta üles,
ja kui ta on pattu teinud, siis antakse talle andeks."
Markuse 5:23 tuleb väepealik ja palub Jeesust hardalt ja ütleb:
"Mu tütreke on hinge vaakumas.
Oh et sa tuleksid, paneksid käed tema peale,
et ta saaks terveks (sozo), ja jääks ellu!”
Neid on veel.
Markuse evangeeliumis 6:56:
"kesiganes teda puudutasid, need paranesid (sozo)."
Pääseda ja terveneda.
Lisaks veel Apostlite tegude raamat 4:12.
"kellegi muu läbi ei ole päästet, sest taeva all ei ole antud
inimestele ühtegi teist nime, kelle läbi meid päästetaks (sozo)."
Jeesus kasutab üht ja sama sõna.
Eksisteerib üks evangeelium ning vaid üks lunastus,
üks pääste, mis kehtib nii meie ihule kui hingele.
Sama ohvri kaudu
on meie vaim lunastatud ja meie ihu on päästetud.
Kuulsin just eelmisel nädalal tervenemise kohta tunnistust.
Ühes Helsingi koguduses
palus keegi mees eespalvet sest tal oli ajukasvaja.
Ta uskus evangeeliumi.
Ta uskus, mida Piibel ütleb,
et Issand tervendab ta, sest see kuulub pääste juurde.
Selle lunastustöö juurde,
et Kristus on kannatanud meie eest ja kandnud ka kõik tema haigused.
Ta oli tulnud koguduse ette
ja ka ise kuulutanud, et see haigus lahkub.
Järgmisel korral, kui ta läks arsti juurde,
tehti talle röndgen ja kasvajast ei leitud jälgegi.
Mitte midagi. Ta tunnistati terveks.
Tervenemine ja pääste käivad käsikäes.
Meenub, et lugesin üht raamatut, kus keegi neiu oli haiglas suremas.
Ta luges Jesaja 53. peatükki.
Ta oli emale öelnud, et temagi vaataks, mis seal on kirjas.
"Jeesus on juba kandnud kõik minu haigused."
Ma ei pea enam haige olema.
Kui ta mõistis ja sellesse uskus, tõusis ta oma voodist üles.
Ema keelas ja palus olla väga ettevaatlik.
Tüdruk vastas:
"Ema, sa oled ju õpetanud, et Jumala Sõna on tõsi!
Seda sa oled õpetanud ja siin on ju kirjas,
et Tema haavade kaudu ma olen saanud terveks!"
Siin on ju nii kirjas!
Ja siis ta tõusis, vaatamata ema hoiatusele ja keelule.
Algul ta ei tundnud end paremini, aga ta ütles siiski:
"Jeesus on kandnud minu haigused. Ma ei pea enam haige olema!
Ema too mulle mu riided!"
Ema tõi tema riided ja jõud tuli tasapisi tema kehasse.
Täielikult.
Kui me mõistame seda asja
päris südame põhjani, siis see ime sünnibki.
Lihtsa lapseusu kaudu võid ka sina täna
saada usku sellesse, et tervenemine kuulub sulle.
Mitte alles Taevas, vaid nüüd!
Palvetame.
Palveta täna sina.
Tänu, Taevaisa,
et Sina oled nii hea ja armuline ning mõistetamatult hea!
Sa kandsid kõik meie patud, haigused
ning ühtlasi kõik, mis needusega kaasneb,
et meie võiksime elada vabana head ja ülikülluslikku elu.
Ma kuulutan praegusel hetkel igale vaatajale täit vabadust
kogu süütundest, pattudest ja haigustest, Jeesuse nimel!
Kadugu kõik pärilikud sümptomid, valud ja vaevad.
Olgu need, millised iganes!
Jeesus on surnud ja kandnud kõik haigused ristile.
Murran kogu haiguse väe
ja kuulutan täit tervist igale vaatajale, Jeesuse nimel!
Tänu, Issand, et igaüks meist võib olla vaba.
Jeesuse nimel! Aamen.
Evangeelium on rõõmusõnum. Tore on seda levitada TV7 kaudu.
Vägev, et Soomes on kristlik telekanal.
Kui soovid õnnistada seda tööd, võid teha seda imelihtsal moel.
Piisab telefonitoru või mobiili kättevõtmisest.
Helistades numbril 900 1777
annetad 7 eurot Eesti kanali ja saadete tootmiseks.
Võid ka annetada, kasutades ekraanile tulevaid kontonumbreid.
Ole õnnistatud ja terve, ning tea, et Jumal on hea!
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin